section_heading: Bogumilski poglavar
paragraph_text: Drugi izvor koji govori o Dražeti bogumilu je "Popis bogumilskih vladara" koji se nalazi u evanđelju bosanskog tepčije (dvorskog dostojanstvenika) Batala iz 1393. godine. U njemu je popis bogumilskih poglavara od sredine 12. stoljeća pa sve do 1393. godine. Ovaj popis pokazuje da je, poslije "djeda" Dragiča, "djed" bio Ljubin, a poslije njega Dražeta. Dakle, Dražeta je bio vrhovni poglavar ("djed") bosanske bogumilske crkve. Smatra se da je Dražeta upravljao bosanskom crkvom između 1215. i 1220. godine.